李亦喬

李亦喬，原名李美琪，綽號牛雜妹，係香港演員，喺2015年憑元朗一間牛雜檔嘅太子女嘅身份報名參選香港小姐而出名，但最後入唔到十六強。之後佢本嚟獲蕭定一嘅中國3D數碼娛樂賞識諗住同佢簽約，但佢最後決定簽另一間獨立製作公司「5ives Production」。2016年，Monnie改簽尚品娛樂，做咗甄詠珊同安俊豪嘅師妹。

2016年，佢無再參加香港小姐競選，改為參加viuTV嘅《美選D.n.A》，但最後一樣入唔到廿強。不過佢仍然響幕前活躍，亦有拍電視劇。佢2019年9月改名做「李亦喬」。

2020年，李亦喬用特約演員身份多次客串出鏡無綫電視處境劇《開心速遞》，但片尾一路都唔出佢個名，其中第8次客串嘅酒吧客人一角畀網民留意到，但由於片尾都無出佢個名，所以網民一度搞錯咗佢做片尾有出過名嘅另一女藝員林慧君。

演出

電視劇
2015年：《獅子山下2015》

電視劇 
2019年：《詭探前傳》 飾 陳二太
2019年：《假設性無罪》 飾 Cherry
2019年：《黑市 — 嚇親萬理通》 飾 鬼北
2022年：《冥冥之中》 飾 希蓮

電視劇 
由於佢用特約演員身份演出，片尾一路都唔出佢個名。
 2020年：《開心速遞》 飾 酒吧客人

網絡劇集
2018年：《向西聞記》 飾 梁蘊妮
2019年：《性敢中環》飾 攝影室主持人

電視節目 
2021年：《生存演技派》學員

電視節目 
2022年：《Summer Girls 2022》 導師

短電影
《筆談情.紙說愛》
《信義啟航》

舞臺劇
《有限人生無限愛》
《書虫的少年時代》

音樂劇
《難兄難弟》
《難兄難弟 載譽重演》

MV 
《沉淪》
《Way Back Into Love》Cover

網絡電影
《一拳青春》

香港女演員
美琪